BH ตั้งบริษัทย่อยในพม่า เพื่อให้บริการด้านคลีนิกเอกชน-ตรวจวินิจฉัยโรค
BH ตั้งบริษัทย่อยใหม่ “บำรุงราษฎร์ เมียนมาร์” เพื่อให้บริการด้านคลีนิกเอกชน-ตรวจวินิจฉัยโรคในปท.พม่า
14 ต.ค. 2558

บริษัท โรงพยาบาลบำรุงราษฎร์ จำกัด (มหาชน) หรือ BH ระบุว่า บริษัทได้จัดตั้งบริษัทย่อยภายใต้ชื่อ บริษัท บำรุงราษฎร์ เมียนมาร์ จำกัด ในสาธารณรัฐแห่งสหภาพเมียนมาร์ เพื่อให้บริการด้านคลีนิกเอกชนและการตรวจวินิจฉัยโรค โดยมีบริษัท บำรุงราษฎร์  เฮลท์ เน็ตเวิร์ก จำกัด ซึ่งเป็นบริษัทย่อยจะเป็นผู้ถือหุ้นบริษัทที่จัดตั้งใหม่ในสัดส่วน 80% ร่วมกับ Yangon International Medical Services Co., Ltd. ถือหุ้น 20%
ทั้งนี้ บริษัท บำรุงราษฎร์ เมียนมาร์ จำกัด มีทุนจดทะเบียน 1,325,750 เหรียญสหรัฐ ซึ่งเงินลงทุนของบริษัทจะมาจากเงินทุนหมุนเวียน โดยบริษัทดังกล่าวได้ดำเนินการจัดตั้งเมื่อวันที่ 14 พ.ค.58 และได้รับใบอนุญาตให้ประกอบธุรกิจวันที่ 25 ก.ย.58